K.Ken Steak69 @ Seacon Bangkae
.
.
ร้านนี้เป็นขายสเต็กราคาประหยัดครับ แต่ถ้าบอก K.Ken อาจจะไม่มีใครคุ้นนะครับ แต่น่าจะพอคุ้นกับชื่อ สกาย ลักค์ กันบ้างนะครับ เพราะสกาย ลักค์จะมีให้เห็นตาม Food Court อยู่หลายๆห้างครับ
.
.
เมนูของร้านนี้ก็จะเป็นสลัด สเต็ก และเครื่องเคียงสเต็กครับ มีสเต็กให้เลือกเป็นหมู เนื้อ ไก่ครับ แล้วจะมี Combination และPlatter for Four ครับ คือว่าง่ายๆก็จะเหมือนกับSizzlerอะครับ
.
.
ผมลองสั่ง สเต็กหมู สไปซี่+ สเต็กปลาทอด(169บาท) ผมขอเปลี่ยนตัวเฟรนฟรายส์เป็น Onion Ringsครับ เสริฟมาจานใหญ่ใช้ได้เลยครับ มาลองที่ปลากันครับ เนื้อเลี่ยนมากๆครับ อมน้ำมันสุดๆ กัดไปชุ่มๆเลยครับ ไม่อร่อยสุดๆครับ ที่สำคัญมาก้างติดมาสองอันครับ เป็น Fillet ที่แย่มากๆครรับ 
.
.
มาดูที่หมูสไปซี่ครับ จะออกเผ็ดๆนิดๆ ชิ้นไม่หนาครับ ชิ้นกลางๆ ไม่เล็ก ไม่ใหญ่ แต่ที่แย่สุดคือมันย่องเลยครับ ดูจากสภาพจานได้ มีแต่มันนองจานเลยครับ ส่วน Onion Rings กัดเข้าไปคำแรกก็ไม่เอาอีกเลย แป้งหนามาก ที่สำคัญ ไม่รู้ทอดเก็บไว้ตั้งแต่เมื่อไหร่ คือไม่มีความกรอบเลยครับ และชุ่มน้ำมันอีกต่างหาก
.
.
ถ้าสั่งสเต็กที่นี่จะมีโปรโมชั่น สั่งside dishได้ในราคาพิเศษ ผมสั่งมันบดมาครับ จาก45บาท เหลือ25บาท เนื้อกระด้างมากๆครับ เหมือนมันบดซองสำเร็จแล้วมาผสมนมหรือน้ำอะครับ เนื้อกระด้างมากๆ ทานแล้วฝืดคอสุดๆ เกรวี่ออกเปรี้ยวไปนิด รสชาติไม่กลมเลยครับ
.
.
สุดท้ายน้ำเปล่า อ๊าาาาาาาาาาา ชื่นใจครับ
.
.
พนักงานที่นี่ยัง งงๆกับเมนู และโปรโมชั่นหลายๆอย่างครับ แคชเชียร์ที่คิดเงินก็ยังไม่คล่อง  ไม่รู้ราคาอาหาร คิดผิดคิดถูกหลายครั้ง จนผมต้องบอกราคาเอง ไม่รู้แม้กระทั่งราคาโปรของมันบดผม ยืนงงกันพักใหญ่ๆ จนสุดท้ายต้องเปิดเมนูกดเครื่องคิดเลยตามครับ เรื่องร้านเปิดใหม่ก็ให้อภัยได้ครับ แต่เรื่องรสชาติอาหาร ถ้าไม่ปรับผมว่าอยู่ไม่นานครับ 
.
.
ผมมาทานที่ชั้นใต้ดินซีคอนบางแคครับ ใกล้ๆFood Court ครับ ตอนนี้มาสาขาที่ Future รังสิต, Seacon ศรีนครินทร์, IT Square และน่าจะขยายสาขาเพิ่มขึ้นนะครับ เพราะถือว่าเป็นสเต็กราคาประหยัด 